ROMÂNIA
JUDEŢUL HARGHITA
CONSILIUL LOCAL MUNICIPAL
MIERCUREA–CIUC
HOTĂRÂREA Nr. 245/04.08.2017
privind aprobarea Înțelegerii de cooperare între municipiul Miercurea Ciuc, judeţul Harghita din România şi Oraşul Hajdúnánás, din  Ungaria

Consiliul Local al Municipiului Miercurea Ciuc, întrunit în şedinţa extraordinară din data de 04.08.2017;

Având în vedere Expunerea de motive 12148/2017 și  Raportul nr. 12149/2017 al Serviciului de programe şi proiecte culturale, tineret, sport şi turism;

Având în vedere adresa Ministerului Afacerilor  Externe înregistrată cu nr. 11198/2017 privind avizul favorabil;

Având în vedere adresa Ministerului Dezvoltării Regionale înregistrată cu nr. 13048 privind avizul favoravil cu privire la documentul de cooperare;

Văzând prevederile art. 41 din Legea 590/2003 privind tratatele, art. 10, alin (1), (2), (3) din Legea 199/1997pentru ratificarea Cartei europene a autonomiei locale, adoptată la Strasbourg la 15 octombrie 1985; Ţinând cont de Ordonanţa 120/1998 pentru ratificarea de către România a Convenţiei-cadru europene privind cooperarea transfrontalieră a colectivităţilor sau autorităţilor teritoriale, adoptată la Madrid la 21 mai 1980;

În temeiul art.14, art.16 alin (1), (2), (3) şi (4), art.36 alin (2)lit (e) alin (7)lit. ( c), (b),  art.45 alin.  (2) lit f), art.62 alin (1) art. 36, alineatul (2), litera e), alineatul (7) litera c),  art.45, alineatul (1), alineatul (2) lit. f) precum şi art. 115 alineatul (1) litera b) din Legea nr. 215/2001, privind administraţia publică locală, republicată, cu modificările şi completările ulterioare,
H O T Ă R Ă Ş T E

Art. 1. Se aprobă Înțelegerea de cooperare între municipiul Miercurea Ciuc, judeţul Harghita din România şi oraşul Hajdúnánás, Ungaria, conform Anexei nr.1, care face parte integrantă din prezenta hotărâre.
 
Art. 2.. Se împuternicește pe dl. Füleki Zoltán Ladislau viceprimarul municipiului Miercurea Ciuc,  pentru semnarea Înțelegerii de cooperare între municipiul Miercurea Ciuc, judeţul Harghita din România şi Oraşul Hajdúnánás, din  Ungaria. 

Art. 3. Cu aducerea la îndeplinire a prezentei hotărâri se însărcinează vicerpimarul municipiului Miercurea Ciuc dl. Füleki Zoltán Ladislau şi  Serviciului de programe şi proiecte culturale, tineret, sport şi turism

Art. 4. Prezenta hotărâre se comunică:


a) Instituţiei Prefectului Judeţului Harghita;


b) Pimarului municipiului Miercurea Ciuc dl. Ráduly Róbert Kálmán 


c)Vicerpimarului municipiului Miercurea Ciuc dl. Füleki Zoltán Ladislau 


d) Serviciului de programe şi proiecte culturale, tineret, sport şi turism.


e) Primarului oraşului Hajdúnánás, Ungaria, dl. Szólláth Tibor

	        
                 Preşedintele şedinţei
                    ORBÁN ZSOLT
	 
Contrasemnează pentru legalitate – Secretarul  municipiului
 WOHLFART RUDOLF



ROMÂNIA                                                                         Anexa nr.1 la Hotărârea nr. 245/2017
JUDEŢUL HARGHITA
CONSILIUL LOCAL MUNICIPAL
MIERCUREA–CIUC
Înțelegere de cooperare
între
Municipiul Miercurea Ciuc, judeţul Harghita din România şi Oraşul Hajdúnánás, din Ungaria
Municipiul Miercurea Ciuc, judeţul Harghita din România şi Oraşul Hajdúnánás, din Ungaria, denumite în continuare Părţi. 
Dorind să contribuie la dezvoltarea cooperării bilaterale și a relaților de prietenie între statele lor, fiind interesate de consolidarea și diversificarea relațiilor tradiționale de prietenie dintre Părți, ca și de dezvoltarea de moi dimensiuni ale cooperării bilaterale în domeniul administrației publice locale, Convinse de faptul că această nouă formă de cooperare va contribui la diversificarea relațiilor dintre Părți, Au convenit următoarele:
Articol 1. 
Obiective
Părțile vor coopera, în vederea creșterii capacității instituționale a autorităților publice locale din localitățile lor cu scopul asigurării dezvoltării economice sociale a comunităților locale
Părţile au convenit să stabilească și să consolideze între ele relaţii de colaborare potrivit competenţelor de care dispun şi în conformitate cu legislaţiile în vigoare în statele lor. 
Articol 2. 
Domenii de cooperare
În baza principiilor cooperării bilaterale, a încrederii, egalității și avantajul reciproc, Părțile vor dezvolta relații de colaborare în următoarele domenii:
a) Economie
b) Turism
c) Cultură
d) Învățământ
e) Mediu
f) Sport
g) Dezvoltare locală
h) Evaluarea eficienței în sectorul public raelizată de autoritățile administarției publice locale
i) Alte domenii de cooperare din sfera de competență a Părților
Articol 3.
Modalități de cooperare 
a) Să sprijine realizarea şi dezvoltarea de legături reciproce de prietenie între cetăţenii, instituţiile civile, culturale, de educaţie şi sport a Părţilor. 
b) Să iniţieze realizarea de schimburi de experiență și de bune practici în cadrul unor programe comune: culturale, artistice, de sport, turism, de educaţie, de ştiinţe şi protecţia mediului. 
c) Să contribuie la realizarea, iniţierea de raporturi directe între agenţii economici şi societăţi comerciale în scopul realizării unor schimburi economice şi comerciale. 
d) Să menţină legătura dintre Părţi, să faciliteze deplasarea delegaţiilor oficiale în vederea unor schimburi de experienţe în diverse domenii de specialitate. 
Articol 4.
Aspecte financiare
Părțile vor suporta cheltuielile apărute în cursul implementării prezentei Înțelegeri de Cooperare, în limitele stipulate de legislațiile naționale ale statelor celor două Părți
Articol 5.
Coordonarea activităților de cooperare
1) Fiecare Parte va desemna un coordonator care va răspunde de implementare eficientă a acestei Înțelegeri de Cooperare.
2) Coordonatorii desemnați de către Părți vor elabora un plan de implementare și vor propune acțiuni suplimentare care pot fi întreprinse de ambele Părți.
Articol 6.
Soluționarea diferendelor
Orice diferend apărut cu privire la interpretarea sau aplicarea prezentei Înțelegeri de Cooperare se va soluționa amiabil, de către Părți pe calea negocierilor directe
Articol 7.
Modificarea Înțelegerii de Cooperare
Prezenta Înţelegere de Cooperare poate fi modificat sau completat prin acordul scris al celor două Părți. Modificările și completările vor produce efecte de la data semnării.
Articol 8.
Intrarea în vigoare, durată și denunțare
Prezenta Înţelegere de Cooperare se încheie pe durată nedeterminată și va produce efecte de la data semnării.
Oricare dintre Părți poate denunța prezenta Înelegere de Cooperare prin notificare scrisă adresată celeilalte Părți. Denunțarea produce efecte după trei luni de la primirea respectivei notificări.
Semnată la Miercurea Ciuc, la data ......... în două exemplare originale în limba română şi două exemplare originale în limba maghiară, toate textele fiind egal autentice.
                   Pentru                                                                                                        Pentru
Municipiul Miercurea Ciuc, judeţul Harghita 
                                         Oraşul Hajdúnánás, 
din ROMÂNIA 



                                                            din UNGARIA
primar                                                                                                                          primar
RÁDULY RÓBERT KÁLMÁN                                                                   SZÓLLÁTH TIBOR
	        
                 Preşedintele şedinţei
                    ORBÁN ZSOLT
	 
Contrasemnează pentru legalitate – Secretarul  municipiului
 WOHLFART RUDOLF

